SEKTOR ZA SAOBRAĆAJ I EDUKACIJU

Komisija za polaganje vozačkih ispita

Sarajevo, 11. oktobar 2024. godine

* **KANDIDATIMA ZA POLAGANJE VOZAČKOG ISPITA**
* **AUTOŠKOLAMA**
* **SVIM ZAINTERESIRANIM**

**PREDMET: Izmjene na rutama - Olimpijska ulica, *dostavlja se***

Poštovani,

obavještavamo Vas da će od 1. novembra 2024. godine doći do izmjena pojedinih radnji u saobraćaju, na svim rutama koje prolaze kroz Olimpijsku ulicu. Naime, radi bržeg i većeg protoka saobraćaja, uslova na terenu u pogledu prostornih kapaciteta, Ministarstvo za odgoj i obrazovanje KS donijelo je odluku:

1. Da se parking iz Olimpijske ulice, koji se nalazi na ruti 1, prestane koristiti za izvođenje radnje parkiranja vozila, u toku polaganja ispita.

* *alternativno rješenje za izvođenje radnje parkiranja vozila vršit će se na parkingu rute broj 4 (iz ulice Ive Andrića, na prvim semaforima, skrenuti lijevo pa ponovo lijevo na prvoj raskrsnici ulica Semira Frašte i Nerkeza Smajlagića. Voziti ulicom Semira Frašte i ući lijevo na parking, te na parking prostoru izvršiti vožnju unazad – pravolinijski pored ivičnjaka ili parkiranih automobila na dvije do tri dužine vozila, i parkiranje). Izaći sa parkinga desno i na prvoj raskrsnici skrenuti opet desno, a zatim skrenuti lijevo, u ulicu Ive Andrića, i nastaviti dalje rutom 1.*

1. Da se na usponu u Olimpijskoj ulici, prije znaka „STOP“ (po kojem treba postupiti) za vrijeme trajanja ispita, vozila autoškola zaustavljaju samo jedan put. Dakle, ukida se radnja zaustavljanja vozila i polaska pomoću ručne kočnice prije znaka „STOP. Navedenu radnju izvršiti prilikom polaska sa znaka „STOP“.

* Posebna napomena za vozila autoškola C1/C pot/kategorije, koja su se na rutama 3 i 4, na usponu u Olimpijskoj ulici, parkirala radi osiguranja vozila od samopokretanja uz upotrebu, između ostalog, i klinastih podmetača: usmeno objašnjenja procedure osiguranja vozila od samopokretanja vršit će se na polaznom mjestu „Dobrinja“.

**Pomoćnik ministrice**

***Kemo Zilić, s.r.***